Babelscape/SREDFM huggingface dataset:
Φιλοτελική Εταιρεία Αθηνών

Η Φιλοτελική Εταιρεία Αθηνών (Φ.Ε.Α.) ιδρύθηκε το Νοέμβριο του 1937 και αποτελεί πολιτιστικό και μη κερδοσκοπικό σωματείο. Εδρεύει στην Αθήνα επί της οδού Τήνου 11.

Σκοπός της Φ.Ε.Α. είναι, μεταξύ άλλων, η μέσω του φιλοτελισμού πνευματική, επιμορφωτική και πολιτιστική καλλιέργεια του ευρέως κοινού με την μέσω των παραστάσεων των γραμματοσήμων μεταφορά και διάδοση ιστορικών, πνευματικών, καλλιτεχνικών, θρησκευτικών και λοιπών πολιτιστικών γνώσεων. Ιδιαιτέρως, αποσκοπεί στην προβολή του ιστορικού, πνευματικού, καλλιτεχνικού και τουριστικού πλούτου της Ελλάδος μέσα από τα γραμματόσημα. 

Η Φ.Ε.Α. οργανώνει στην Ελλάδα, αλλά και στο εξωτερικό, εκθέσεις θεματικού ενδιαφέροντος, μαξιμιφιλίας, νεότητας, καθώς και εκθέσεις ταχυδρομικών σφραγίδων. Διενεργεί επίσης προγραμματισμένους πλειστηριασμούς γραμματοσήμων.

Η Φ.Ε.Α. από το έτος 1973 έχει καθιερώσει και απονέμει σε φιλοτελιστές - μέλη φιλοτελικών σωματείων το βραβείο "Νικ. Ατζαρίτη" στη μνήμη του ζωγράφου Νικολάου Ατζαρίτη. Εκδίδει επίσης το φιλοτελικό περιοδικό "ΤΟ ΓΡΑΜΜΑΤΟΣΗΜΟ". 

Πρώτος Πρόεδρος της Φιλοτελικής Εταιρείας Αθηνών (Φ.Ε.Α.) υπήρξε ο Γεώργιος Παπαστεφάνου-Προβατάκις (1890 - 1978), ενώ σημερινός Πρόεδρος της Εταιρείας είναι ο Κωνσταντίνος Σφήκας του Ιωάννου, δικηγόρος.
Windows Mobile

Η Microsoft, εκτός από το λειτουργικό σύστημα Windows για τους ηλεκτρονικούς υπολογιστές τύπου PC, έχει δημιουργήσει έκδοση των Windows για τα κινητά τηλέφωνα. Η έκδοση είναι παρόμοια με αυτή για PC με δικές της εκδόσεις προγραμμάτων όπως το Microsoft Office, το Media Player, ο Internet Explorer, κλπ. Τα κινητά τηλέφωνα που υποστηρίζουν τα Windows Mobile μπορεί κανείς να τα δει στην ιστοσελίδα αυτή. Οι νέες εκδόσεις ονομάζονται Windows Phone.
Ρήμα

Ρήμα είναι το μέρος του λόγου που δηλώνει ότι ένα πρόσωπο, ζώο ή πράγμα (το υποκείμενο) ενεργεί ή παθαίνει κάτι ή βρίσκεται σε μια κατάσταση. Σε κάθε πρόταση υπάρχει ρήμα.
451 Υπομονή

Η 451 Υπομονή (Patientia) είναι μεγάλος αστεροειδής στην Κύρια Ζώνη Αστεροειδών με διάμετρο περίπου 225 χιλιόμετρα. Ανακαλύφθηκε στις 4 Δεκεμβρίου 1899 από τον Ωγκύστ Σαρλουά στη Νίκαια της Γαλλίας.
Θεωρία σφαλμάτων

Θεωρία σφαλμάτων ονομάζεται η θεωρία που ασχολείται με το σφάλμα στις μετρήσεις. Κάθε φορά που γίνεται μία μέτρηση με κάποιο όργανο στο εργαστήριο υπάρχει μια κάποια αναπόφευκτη και ποσοτικά εκφρασμένη έλλειψη ακρίβειας. Η θεωρία σφαλμάτων μελετά τρόπους για τον ακριβή προσδιορισμό της ακρίβειας μέτρησης η ισοδύναμα τον ακριβή προσδιορισμό του σφάλματος.

Ο όρος σφάλμα χρησιμοποιείται εδώ με την στατιστική έννοια του σφάλματος, δηλαδή με την έννοια της στατιστικής απόκλισης, και όχι με την έννοια του "μη-ορθού" ή του "λάθους". Το σφάλμα ορίζεται ως η έλλειψη ακρίβειας που υπάρχει αναγκαστικά στις μετρήσεις και στα όργανα και μεθόδους μέτρησης. Αν υπάρχουν πολλοί παράγοντες σφάλματος, τότε ως σφάλμα μέτρησης ορίζεται το μεγαλύτερο σφάλμα.

Η απόκλιση του σφάλματος από την πραγματική τιμή που θέλουμε να μετρήσουμε περιορίζει την ακρίβεια της μέτρησης. Η ακρίβεια της μέτρησης είναι μέτρο της ποιότητάς της. Γενικά, χρειάζεται προσοχή κατά τη μέτρηση και κατανόηση του πειράματος και της θεωρίας στην οποία στηρίζεται. Κατά την καταγραφή της εκτιμώμενης πραγματικής τιμής χρειάζεται να αναφέρεται και η ακρίβειά της. Αυτό γίνεται με τον προσδιορισμό της ακρίβειας σε μονάδες της τιμής και με την αναγραφή του δεξιά της τιμής συνοδευόμενο με το διπλό πρόσημο ±. Για παράδειγμα η τιμή (14±1) m σημαίνει πως εκτιμώμενη πραγματική τιμή είναι τα 14 μέτρα με ακρίβεια 1 μέτρου. Η ακρίβεια μπορεί να γίνει εμφανής και στις γραφικές παραστάσεις.

Μπορούμε να ισχυριστούμε ότι η αρχή της απροσδιοριστίας αναφέρεται σε χαρακτηριστικές περιπτώσεις σφαλμάτων, αφού συσχετίζει τις ακρίβειες δύο μεγεθών. Η σημασία του σφάλματος είναι τέτοια που μπορεί να κρίνει το αποτέλεσμα του πειράματος. Χαρακτηριστική είναι η περίπτωση όπου στην έκλειψη ηλίου παρατηρήθηκε το φαινόμενο της κάμψης του φωτός, αλλά αργότερα το αποτέλεσμα αμφισβητήθηκε, γιατί το σφάλμα ήταν αρκετά μεγάλο για να εξαχθεί το συμπέρασμα. Υπάρχουν 2 είδη σφαλμάτων Αντικειμενικά και Υποκειμενικά.
Μεσιέ 61

Ο Μεσιέ 61 (επίσης γνωστός και ως Μ61 και NGC 4303) είναι ένας σπειροειδής γαλαξίας Σιφέρτ τύπου 2 σε απόσταση 60 εκατομμυρίων ετών φωτός στον αστερισμό της Παρθένου. Το ανακάλυψε ο Barnabus Oriani τις 5 Μαΐου 1779, ενώ ο Σαρλ Μεσσιέ, που τον παρατήρησε την ίδια μέρα, νόμιζε ότι ήταν κομήτης, πριν καταλάβει ότι δεν κινείται έξι μέρες μετά. Είναι μέλος του σμήνους της Παρθένου και αποτελεί ζευγάρι με τον κοντινό γαλαξία NGC 4301.

Έχουν παρατηρηθεί σε αυτόν εφτά υπερκαινοφανείς αστέρες, οι SN 1926A, SN 1961I, SN 1964F, SN 1999GN, SN 2006OV, SN 2008IN και SN 2014dt.
Παύλος Δερμιτζάκης

Ο Παύλος Δερμιτζάκης (Καβάλα, 29 Ιουνίου 1969) είναι Έλληνας πρώην ποδοσφαιριστής (αγωνιζόταν στη θέση του επιθετικού) και νυν προπονητής ποδοσφαίρου στην Καβάλα.
IC 1101

Ο IC 1101 (ή UGC 9752) είναι γιγαντιαίος γαλαξίας. Ανήκει στη μορφολογική κατηγορία E-S0 και επομένως είναι ελλειπτικός - φακοειδής γαλαξίας . Όπως και άλλοι γιγαντιαίοι ελλειπτικοί γαλαξίες, ο IC 1101 βρίσκεται στο κέντρο ενός μεγάλου σμήνους γαλαξιών, του Abell 2029 στον αστερισμό του Όφεως, κοντά στα όρια με τον αστερισμό της Παρθένου. Απέχει 1,07 δισεκατομμύρια έτη φωτός και με διάμετρο 6 περίπου εκατομμυρίων ετών φωτός είναι ένας από τους μεγαλύτερους γνωστούς γαλαξίες, αν όχι ο μεγαλύτερος 
, αποτελούμενος από περίπου 100 τρισεκατομμύρια αστέρες. Θεωρείται ότι ο IC 1101 σχηματίστηκε από τις συγχωνεύσεις πολλών μικρότερων γαλαξιών .
Νεμπόισα Κρουπνίκοβιτς

Ο Νεμπόισα Κρουπνίκοβιτς (σερβ. Небојша Крупниковић - Nebojša Krupniković) είναι πρώην μεσοεπιθετικός ποδοσφαιριστής από τη Σερβία, με μακροχρόνια καριέρα στην Μπουντεσλίγκα και σε άλλα πρωταθλήματα. Έχει ύψος 1,84 μ. και σταμάτησε το 2008.
Αχμέτ Μαγκντί

Ο Αχμέτ Μαγκντί (αραβ. احمد مجدي / Ahmed Magdy El-Sayed) (γεν. 1986) είναι ποδοσφαιριστής από την Αίγυπτο, ο οποίος για δύο περιόδους αγωνίστηκε στην Α΄ Εθνική με τoν Πανιώνιο και τον Ατρόμητο. Έχει ύψος 1,83 μ. και αγωνίζεται στη μεσαία γραμμή.
Μίροσλαβ Κένιχ

Ο Μίροσλαβ Κένιχ ("Miroslav König") (1 Ιουνίου 1972) είναι παλαίμαχος Σλοβάκος διεθνής τερματοφύλακας ποδοσφαίρου. Έχει ύψος 1,87 μ. και αγωνίστηκε από το 1991 ως το 2008 σε πολλές ομάδες σε Σλοβακία, Ελβετία, Τουρκία, Τσεχία. Tερμάτισε την καριέρα του στην Ελλάδα, όπου αγωνίστηκε στην Α΄ Εθνική με τoν Πανιώνιο.
Λιούμπομιρ Μέσαρος

Ο Λιούμπομιρ Μέσαρος (σλοβ. Ľubomír Meszároš) (γεν. 1979) είναι Σλοβάκος διεθνής ποδοσφαιριστής. Έχει ύψος 1,85 μ. και αγωνίζεται ως επιθετικός. Έχει αγωνιστεί σε ομάδες στη Σλοβακία, Τουρκία, Τσεχία και Ελλάδα, όπου αγωνίστηκε στην Α΄ Εθνική με τoν Πανιώνιο τη σεζόν 2004-05.
Kunstformen der Natur

Η 8η γκραβούρα, [[Discomedusae]]. Η μεσαία και η μεσαία-κάτω εικόνες είναι "Desmonema annasethe", τα πλοκάμια της οποίας θύμιζαν στον Χέκελ τα μαλλιά της εκλιπούσας γυναίκας του.
Το Kunstformen der Natur (γερμανικά: "Καλλιτεχνικές μορφές της φύσης") είναι βιβλίο με λιθογραφικές και αυτοτυπικές γκραβούρες του Γερμανού βιολόγου Ερνστ Χέκελ. Αρχικά εκδόθηκαν σε ομάδες των δέκα, μεταξύ 1899 και 1904, και ως ενιαίος τόμος το 1904. Αποτελείται από 100 γκραβούρες διάφορων οργανισμών, πολλοί από τους οποίους περιγράφηκαν για πρώτη φορά από τον ίδιο. Κατά τη διάρκεια της καριέρας του παράχθηκαν περισσότερες από 1000 γκραβούρες βασισμένες στα σκίτσα και τα χρώματά του, πολλές από τις καλύτερες εξ αυτών διαλέχτηκαν για το "Kunstformen der Natur" και τυπώθηκαν από τον λιθογράφο Άντολφ Γκιλτς ("Adolf Giltsch").

Σύμφωνα με τον μελετητή του Χέκελ, Όλαφ Μπράιντμπαχ ("Olaf Breidbach") συντάκτη των σύγχρονων εκδόσεων του "Kunstformen", το έργο «"δεν ήταν απλώς βιβλίο εικονογραφήσεων, αλλά η σύνοψη της αντίληψής του για τον κόσμο."» Τα θέματα του "Kunstformen" είναι συμμετρικά και οργανωμένα. Τα θέματα είναι επιλεγμένα ώστε να ενσωματώνουν την οργάνωση, από μοτίβα των λεπιών των "Ostraciidae" στις σπείρες των αμμωνιτών και στις τέλειες συμμετρίες των μεδουσών και των μικροοργανισμών, ενώ οι εικόνες κάθε πλάκας είναι διατεταγμένες ώστε να έχουν τη μέγιστη δυνατή οπτική απήχηση.

Ανάμεσα στις σημαντικές γκραβούρες είναι αρκετά ακτινόζωα, τα οποία ο Χέκελ βοήθησε να γίνουν δημοφιλή στους ερασιτέχνες μικροσκοπιστές. Υπάρχει τουλάχιστον ένα παράδειγμα σε κάθε ομάδα των δέκα. Στο έργο του εμφανίζονται συχνά και τα κνιδάρια, συμπεριλαμβάνοντας θαλάσσιες ανεμώνες καθώς και "Siphonophorae", "Semaeostomeae" και άλλες μέδουσες. Η πρώτη ομάδα περιλαμβάνει το είδος "Desmonema annasethe" (πλέον "Cyanea annasethe"), μία εντυπωσιακή μέδουσα, την οποία ο Χέκελ παρατήρησε και περιέγραψε λίγο μετά τον θάνατο της γυναίκας του "Anna Sethe".

Το "Kunstformen der Natur" επηρέασε την τέχνη, την αρχιτεκτονική και τον σχεδιασμό των αρχών του 20ού αιώνα, γεφυρώνοντας το κενό μεταξύ επιστήμης και τέχνης. Πιο συγκεκριμένα, πολλοί καλλιτέχνες της Αρ Νουβό επηρεάστηκαν από τις εικόνες του Χέκελ, όπως ο Ρενέ Μπινέ, ο ο Καρλ Μπλόσφελντ, ο Χανς Κρίστιανσεν, και ο Εμίλ Γκαλέ. Ένα εξέχον παράδειγμα είναι το Χρηματιστήριο Εμπορευμάτων του Άμστερνταμ, το οποίο εν μέρει επηρεάστηκε από τις εικονογραφήσεις του "Kunstformen".

Μία δεύτερη έκδοση του "Kunstformen", που περιείχε μόνο 30 από τις γκραβούρες, εκδόθηκε το 1924.
Νταβόρ Κούκετς

Ο Νταβόρ Κούκετς ("Davor Kukec", γεννημένος στις 16 Μαρτίου 1986) είναι ποδοσφαιριστής από την Κροατία, διεθνής με την ομάδα ελπίδων της χώρας του, ο οποίος αγωνίζεται στη μεσαία γραμμή. Έχει ύψος 1,78 μ. και έπαιζε στην Α΄ Εθνική με τον Πανιώνιο ως το 2011.
Πρωτάθλημα ποδοσφαίρου Αλβανίας

To Πρωτάθλημα ποδοσφαίρου Αλβανίας (αλβανικά: "Kategoria Superiore") είναι η πρώτη κατηγορία της Αλβανίας και πρωτοξεκίνησε το 1930 με την ονομασία Α Κατηγορία (Kategoria e Pare) η οποία χρησιμοποιείται πλέον για την πρώην Β΄ Κατηγορία. Τη χρονιά 1998-1999 πήρε την τελική της ονομασία Κατεγκορία Σουπεριόρε (Ανώτερη Κατηγορία) και στο πρωτάθλημα συμμετέχουν 10 ομάδες. Διοργανώτρια αρχή του πρωταθλήματος είναι η Αλβανική Ομοσπονδία Ποδοσφαίρου.
Νίκος Μήτρου

Ο Νίκος Μήτρου (γεννημένος στης 10 Ιουλίου 1984 στη Χαλκίδα) είναι Έλληνας ποδοσφαιριστής, ο οποίος αγωνίζεται ως μέσος για τον Ταμυναϊκό Αλιβέριου.
Φατίχ

right|thumb|250px|Χάρτης της Κωνσταντινούπολης και θέση του δήμου Φατίχ
Φατίχ (τουρκ. "Fatih") ονομάζεται μεγάλος δήμος της Κωνσταντινούπολης. Βρίσκεται στο κέντρο της πόλης, επί της ευρωπαϊκής πλευράς, και διακρίνεται για τον συντηρητικό και θρησκευτικό χαρακτήρα του, καθώς και για ιστορικά μνημεία που χτίστηκαν εκεί, όπως το Φατίχ Τζαμί, στη θέση του παλαιότερου ναού των Αγίων Αποστόλων, η Μονή του Ουάλεντος και το τζαμί Κοτζά Μουσταφά Πασά. Το όνομά του, που στα τουρκικά δηλώνει τον κατακτητή, προέρχεται από τον σουλτάνο Μωάμεθ Β' τον Πορθητή που είναι γνωστός και ως Μεχμέτ Φατίχ. Εντός των ορίων του βρίσκονται ορισμένες γνωστές συνοικίες, όπως το Φανάρι, έδρα του Οικουμενικού Πατριαρχείου, και το Μπαλάτ, άλλοτε γνωστό ως η εβραϊκή συνοικία της πόλης.




Κατηγορία:Φατίχ
RBD

Οι RBD ήταν εξαμελές μεξικάνικο μουσικό συγκρότημα που προέκυψε από την μεξικάνικη σειρά "Rebelde". Το συγκρότημα σχηματίστηκε στις 30 Νοεμβρίου του 2004 και διαλύθηκε στις 10 Μαρτίου του 2009 με την τελευταία δισκογραφική δουλειά για την EMI της Λατινικής Αμερικής. Αποτελούνταν από τους ηθοποιούς Αναΐ (Anahí), Ντούλσε Μαρία (Dulce Maria), Μάιτε Περρόνι (Maite Perroni) , Αλφόνσο Ερρέρα (Alfonso Herrera), Κρίστιαν Τσάβες (Christian Chávez) και Κρίστοφερ Ούκερμαν (Christopher Uckermann). 'Εχουν σημειώσει πολλές επιτυχίες ως συγκρότημα, μεταξύ των δημοφιλέστερων τα Rebelde, Sólo quédate en silencio, Sálvame, Nuestro Amor, Este corazón, Ser o parecer, Lento και Inalcanzable.

Αρχικά ο πρώτος δίσκος τους, Rebelde, σημείωσε μεγάλη επιτυχία και τα κομμάτια του παίζονταν στο ραδιόφωνο στο Μεξικό. Τα πιο πετυχημένα ήταν τα "Rebelde", “Solo Quédate en Silencio” "Salvame" και “Un Poco De Tu Amor”. Μετά από αυτό το άλμπουμ, κυκλοφόρησαν διάφορους δίσκους όπως τους "Nuestro Amor", "Celestial", "Rebels", "Empezar desde Cero" και έκλεισαν τη σταδιοδρομία τους ως συγκρότημα με το άλμπουμ "Para Olvidarte De Mi". Το συγκρότημα είχε πάρα πολύ μεγάλη επιτυχία σε Αμερική, Ευρώπη κλπ. Πούλησαν περισσότερα από 20.000.000 άλμπουμ και έχουν περιοδεύσει στις ΗΠΑ και άλλες χώρες.
452 Χαμιλτόνια

Η 452 Χαμιλτόνια (Hamiltonia) είναι ένας αστεροειδής στην Κύρια Ζώνη Αστεροειδών με διάμετρο 13-40 χιλιόμετρα και απόλυτο μέγεθος (όπως αυτό ορίζεται για το Ηλιακό Σύστημα) 11,2. Ανακαλύφθηκε στις 6 Δεκεμβρίου 1899 από τον Τζέιμς Έντουαρντ Κίλερ, αλλά ήταν χαμένος μέχρι το 1987. Ο αστεροειδής πήρε το όνομα του όρους Χάμιλτον, τοποθεσία του Αστεροσκοπείου Λικ όπου δούλευε ο Κίλερ όταν ανακάλυψε τον αστεροειδή. Η Χαμιλτόνια ανήκει στην Οικογένεια αστεροειδών της Κορωνίδος.

Ο Λέιφ Κάρλ Κρίστενσεν στο πανεπιστήμιο του Άαρχους την ανακάλυψε εκ νέου, μαζί με την 1537 Τρανσυλβανία και άλλα μικρότερα αντικείμενα το 1981.
Καρίμ Μουζαουί

Ο Καρίμ Μουζαουί (Karim Hocine Mouzaoui) (γεν. 1975) είναι Γάλλος ποδοσφαιριστής με καταγωγή από την Αλγερία, που έχει αγωνιστεί κυρίως στην Ελλάδα σε διάφορες ομάδες Β΄ Εθνικής και Γ΄ Εθνικής, καθώς και στην Α΄ Εθνική με τoν Πανιώνιο. Έχει ύψος 1,86 μ. και αγωνίζεται στην επίθεση.
Αλατζά Ιμαρέτ

Το Αλατζά Ιμαρέτ (τουρκικά: "Alaca Imaret"), που σημαίνει "Πολύχρωμο άσυλο", ή Ισ(χ)άκ Πασά Τζαμί είναι τζαμί του 15ου αιώνα και βρίσκεται στην οδό Κασσάνδρου βορειανατολικά της εκκλησίας του Αγίου Δημητρίου, στη Θεσσαλονίκη.
Ταμαντανί Ενσαλίβα

Ο Ταμαντανί Ενσαλίβα (Tamandani Wazayo Phillip "Tam" Nsaliwa) (γεν. 1982) είναι πρώην επαγγελματίας ποδοσφαιριστής διεθνής με τον Καναδά αλλά με καταγωγή από το Μαλάουι. Έχει ύψος 1,78 μ. και έπαιζε στη θέση του αμυντικού μέσου. Διαθέτει ευρωπαϊκό διαβατήριο της Γερμανίας.

Μόλις αποσύρθηκε από την ενεργό δράση ασχολείται με το τραγούδι. 

Το πρώτο του κομμάτι ήταν τον 'Ela sto gipedov
Τζο Νάγκμπε

Ο Τζο Νάγκμπε (Joe Thunder Armstrong Nagbe) (γεν. 1968) είναι παλαίμαχος ποδοσφαιριστής από τη Λιβερία, 96 φορές διεθνής. Έχει ύψος 1,84 και αγωνιζόταν στη μεσαία γραμμή. Έκανε μεγάλη καριέρα στο πρωτάθλημα Γαλλίας, ενώ έπαιξε για πέντε σεζόν στην Ελλάδα, στην Α΄ Εθνική με ΠΑΟΚ, Πανιώνιο και ΠΑΣ Γιάννινα. Συνέχισε να αγωνίζεται μέχρι την ηλικία των 38 ετών σε ασιατικά πρωταθλήματα.
Μεσιέ 60

Ο Μεσιέ 60 (γνωστός και ως Μ60 και NGC 4649) είναι ένας ελλειπτικός γαλαξίας σε απόσταση 60 εκατομμυρίων ετών φωτός στον αστερισμό της Παρθένου. Ανήκει στο σμήνος Παρθένου και είναι ο μεγαλύτερος σε μία μικρή ομάδα τεσσάρων γαλαξιών στην οποία είναι ο μεγαλύτερος και περιλαμβάνει επίσης τους Μεσιέ 58 και Μεσιέ 59.
Τόμας Όραβετς

Ο Τόμας Όραβετς ("Tomáš Oravec", γεν. 1980) είναι Σλοβάκος διεθνής ποδοσφαιριστής, ο οποίος έχει αγωνιστεί στην Α΄ Εθνική με τoν Πανιώνιο. Έχει ύψος 1,86 μ. και αγωνίζεται στην επίθεση.
Ερνστ Χέκελ

Ο Ερνστ Χάινριχ Φίλιπ Άουγκουστ Χέκελ ("Ernst Heinrich Philipp August Haeckel", 16 Φεβρουαρίου 1834 - 9 Αυγούστου 1919), γράφεται και φον Χέκελ ("von Haeckel"), ήταν διαπρεπής Γερμανός βιολόγος, φυσιοδίφης, φιλόσοφος, φυσικός, και καλλιτέχνης, ο οποίος ανακάλυψε, περιέγραψε και ονόμασε χιλιάδες νέα είδη, χαρτογράφησε ένα γενεαλογικό δέντρο σχετίζοντας όλες τις μορφές ζωής και εισήγαγε πολλούς νέους όρους στην βιολογία, όπως "φύλο", "φυλογένεση", "οικολογία" και το βασίλειο "Πρώτιστα". Ο Χέκελ προήγαγε και εκλαΐκευσε το έργο του Κάρολου Δαρβίνου στην Γερμανία και ανέπτυξε την αμφιλεγόμενη θεωρία της ανακεφαλαίωσης "(recapitulation theory)" ισχυριζόμενος ότι η βιολογική ανάπτυξη ενός οργανισμού είναι παράλληλη και συνοψίζει ολόκληρη την εξελικτική ανάπτυξη του είδους, την φυλογένεση.

Το δημοσιευμένο καλλιτεχνικό έργο του Χέκελ περιλαμβάνει πάνω από 100 λεπτομερείς πολύχρωμες εικονογραφήσεις ζώων και θαλάσσιων πλασμάτων ("Kunstformen der Natur", "Καλλιτεχνικές μορφές της φύσης"). Ως φιλόσοφος ο Ερνστ Χέκελ έγραψε το έργο "Die Welträtsel" ("Το αίνιγμα του κόσμου") και το έργο "Freie Wissenschaft und freie Lehre" ("Ελευθερία στην Επιστήμη και την Διδασκαλία") για να υποστηρίξει την διδασκαλία της εξέλιξης.

Προς τιμήν του έχουν ονομαστεί το "όρος Χέκελ" "(Mount Haeckel)" στις Ηνωμένες Πολιτείες στην Ανατολική Σιέρρα Νεβάδα με θέα την Λεκάνη της Εξέλιξης καθώς και ακόμα ένα "όρος Χέκελ" στην Νέα Ζηλανδία όπως και ο αστεροειδής 12323 Χέκελ.
Ισπανιόλα

Η Ισπανιόλα(, ισπανικά: "La Española", λατινικά και γαλλικά: Hispaniola, αϊτινά κρεολικά: Ayiti, ταΐνο: Ispayola/ Quisqueya) είναι νησί της Καραϊβικής θάλασσας, ανοιχτά της Κεντρικής Αμερικής, το δεύτερο σε μέγεθος των Μεγάλων Αντιλλών μετά την Κούβα, η οποία βρίσκεται ΒΔ της Ισπανιόλας και το πολυπληθέστερο νησί στην Καραϊβική. Έχει έκταση 76.480 τ. χλμ., και πληθυσμό 22.077.535 κατοίκους (2021). Πολιτικά, το νησί χωρίζεται σε δύο κράτη: τη Δημοκρατία της Αϊτής, η οποία καταλαμβάνει τρία όγδοα του νησιού, και στη συνέχεια, τη Δομινικανή Δημοκρατία, η οποία εκτείνεται στα ανατολικά. Το μόνο άλλο διαιρεμένο νησί της Καραϊβικής είναι ο Άγιος Μαρτίνος, ο οποίος μοιράζεται μεταξύ της Γαλλίας (Άγιος Μαρτίνος (Γαλλία)) και της Ολλανδίας (Άγιος Μαρτίνος (Ολλανδία)).

Στην Ισπανιόλα ιδρύθηκε η πρώτη αποικία των Ευρωπαίων στην Αμερική το 1492, της Λα Ναβιδάδ (1492–1493), καθώς και η πρώτη πόλη, η Λα Ισαμπέλα (1493–1500), και η πρώτη μόνιμη εγκατάσταση - η τρέχουσα πρωτεύουσα της Δομινικανής Δημοκρατίας, το Σάντο Ντομίνγκο (περίπου το 1498). Αυτοί οι οικισμοί ιδρύθηκαν διαδοχικά σε καθένα από τα τρία πρώτα ταξίδια του Χριστόφορου Κολόμβου.
Γερμανικό Μέτωπο Εργασίας

Με την επωνυμία Γερμανικό Μέτωπο Εργασίας ( Deutsche Arbeitsfront, συντομ. DAF) φερόταν η μόνη "συνδικαλιστική" οργάνωση που επιτρεπόταν στη Ναζιστική Γερμανία κατά τη διάρκεια της διακυβέρνησής της από τον Αδόλφο Χίτλερ.
Φραντσέσκο Τόττι

Ο Φραντσέσκο Τόττι ("Francesco Totti", γεννήθηκε 27 Σεπτεμβρίου 1976) είναι Ιταλός πρώην ποδοσφαιριστής. Θεωρείται ως ένας από τους καλύτερους επιθετικούς της γενιάς του και είναι δεύτερος σκόρερ όλων των εποχών στο ιταλικό πρωτάθλημα.
Δίαλλος ο Σμυρναίος

Ο Δίαλλος υιός του Πόλλιδος από τη Σμύρνη (Δίαλλος ο Σμυρναίος) υπήρξε αρχαίος Έλληνας ολυμπιονίκης στο παγκράτιο παίδων στην 152η Ολυμπιάδα, το 172 π.Χ.
Καφέ Εβρόπα

thumb|220px|Καφέ Εβρόπα: Το εσωτερικό
Το Καφέ Εβρόπα ("Evropa Cafe") βρίσκεται στην περίφημη Πλατεία Βέντσεσλας (τσεχ. "Vaclavske namesti", αγγλ. "Wenceslas Square") της Πράγας και αποτελεί τμήμα του ιστορικού ξενοδοχείου «Grand Hotel Evropa», ενός από τα ωραιότερα κτίσματα της τσεχικής πρωτεύουσας σε στυλ Αρ-νουβό ("Art Nouveau").

Στην Πλατεία Βέντσεσλας, απέναντι ακριβώς από το ξενοδοχείο-καφέ Εβρόπα, αυτοπυρπολήθηκε τον Ιανουάριο του 1969 ο Τσέχος φοιτητής Γιαν Πάλαχ ("Jan Palach", 1948-1969), διαμαρτυρόμενος για τη σοβιετική κατοχή της χώρας του. Και η διαδήλωση διαμαρτυρίας ενάντια στην αστυνομική βία, που πραγματοποιήθηκε στην πλατεία αυτή το 1989, κατέληξε στη «βελούδινη επανάσταση» με πρωτεργάτη το θεατρικό συγγραφέα Βάτσλαβ Χάβελ ("Vaclav Havel") και την ανατροπή του κομμουνιστικού καθεστώτος.

Το ξενοδοχείο-καφέ Εβρόπα ιδρύθηκε το 1889 σε σχέδια του Τσέχου αρχιτέκτονα Φράντα Μπέλσκι ("Franta Belsky") με την επωνυμία «Αρχιδούκας Στέφανος» ("Hotel Erzherzog Stefan"), ανασχεδιάστηκε όμως σε στυλ αρ-νουβό στα 1903-1905 από τους διάσημους αρχιτέκτονες της εποχής Μπέντριχ Μπεντελμάγιερ ("Bedrich Bendelmayer") και Αλόις Ντρυάκ ("Alois Dryak"). Η αριστουργηματική διακόσμηση στην πρόσοψη με επιστέγασμά της τις επιχρυσωμένες γυμνές νύμφες, έργο του γλύπτη Ladislav Saloun, αλλά και το εσωτερικό του ξενοδοχείου-καφέ με τα αυθεντικά μπαρ, τους μεγάλους καθρέπτες, τους πίνακες και τους πολυελαίους, διατηρούν σχεδόν ανέπαφα τα αρ-νουβό χαρακτηριστικά τους. 
Στα τέλη του 19ου αιώνα ήταν συνήθεια να λέγεται, πως «οι Τσέχοι κρίνουν τους πολιτικούς τους από την «Kavarna» (όπως λέγεται στα τσέχικα το καφενείο) όπου συχνάζουν και από τις εφημερίδες που διαβάζουν». Πράγματι, το Καφέ Εβρόπα, όπως και άλλα διάσημα καφέ της εποχής, ήταν τόπος συνάντησης της υψηλής κοινωνίας, αλλά και δημοφιλές φιλολογικό στέκι διάσημων συγγραφέων.

Στο Καφέ Εβρόπα σύχναζαν ο Φραντς Κάφκα ("Franz Kafka"), ο Μαξ Μπροντ ("Max Brod"), ο Φραντς Βέρφελ ("Franz Werfel") και ο Γιάροσλαβ Χάσεκ ("Jaroslav Hasek"), συγγραφέας της περίφημης αντιπολεμικής φάρσας «Ο Καλός Στρατιώτης Σβέικ». Εδώ, το Δεκέμβριο του 1912, ο Κάφκα διάβασε το πρόσφατα τότε γραμμένο μυθιστόρημά του «Η Δίκη» μπροστά σε ένα εντυπωσιασμένο ακροατήριο.

Πιο πρόσφατα, ο μυθιστοριογράφος Μίλαν Κούντερα καθώς και ο σκηνοθέτης Μίλος Φόρμαν, είναι τακτικοί θαμώνες του Καφέ Εβρόπα.
Citroën C-Crosser

Το Citroën C-Crosser ήταν ένα μεσαίο crossover SUV αυτοκίνητο, που παρήχθη από τη γαλλική αυτοκινητοβιομηχανία Citroën, από τον Ιούλιο του 2007 έως τον Μάρτιο του 2013. Αντικαταστάθηκε τον Απρίλιο του 2012 από το επίσης crossover SUV Citroën C4 Aircross.

Το C-Crosser παρουσιάστηκε στις 12 Ιουλίου 2007, ταυτόχρονα με τα Mitsubishi Outlander και Peugeot 4007. Και τα τρία αυτά οχήματα, εξελίχθηκαν από κοινού, με βάση το Outlander.

Πριν την παρουσίασή του, αναμενόταν ότι το μοντέλο θα έπαιρνε το όνομα Citroën C7, αλλά τον Οκτώβριο του 2006 ανακοινώθηκε η ονομασία C-Crosser, από το τετρακίνητο πρωτότυπο αυτοκίνητο (concept car) που είχε παρουσιάσει η Citroën στο Σαλόνι Αυτοκινήτου της Φρανκφούρτης τον Σεπτέμβριο του 2001.
Μεσιέ 49

Ο Μεσιέ 49 (γνωστός και ως "Μ49" και "NGC 4472") είναι ένας μεγάλος ελλειπτικός ή φακοειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό της Παρθένου. Είναι ένας από τους μεγάλους ελλειπτικούς γαλαξίες του σμήνους της Παρθένου μαζί με τους Μεσιέ 60 και Μεσιέ 87.
Χουάν Μαρτίν Παρόδι

Ο Χουάν Μαρτίν Παρόδι (ισπ. Juan Martín Parodi González) (γεν. 1974) είναι διεθνής ποδοσφαιριστής από την Ουρουγουάη, ο οποίος έχει αγωνιστεί στην Αργεντινή, στο Μεξικό, στην Παραγουάη, στην Κολομβία και στην Ελλάδα, στην Α΄ Εθνική με τoν Πανιώνιο και στη Β΄ Εθνική με τον Ολυμπιακό Βόλου. Έχει ύψος 1,71 μ. και αγωνίζεται στη μεσαία γραμμή.
Ανθή Ζαχαράτου

Η Ανθή Ζαχαράτου (1922 - 9 Ιουνίου 2011) υπήρξε σπουδαία Ελληνίδα υψίφωνος και ηθοποιός του λυρικού θεάτρου.
33η Ένοπλη Μεραρχία Ιππικού των SS (3η Ουγγρική)

Η 33η Ένοπλη Μεραρχία Ιππικού των SS (3η Ουγγρική) ήταν η τρίτη και τελευταία ουγγρική μεραρχία των Waffen-SS που συγκροτήθηκε τον Β' Παγκόσμιο Πόλεμο με πρωτοβουλία των Γερμανών. Η ζωή της εν λόγω μεραρχίας ήταν εξαιρετικά βραχύβια.
Κλαύδιος Απολλώνιος

Ο Κλαύδιος Απολλώνιος από τη Σμύρνη υπήρξε αρχαίος Έλληνας ολυμπιονίκης σε ένα βαρύ άθλημα: πάλη, πυγμαχία ή παγκράτιο το 189 μ.Χ., στη 242η Ολυμπιάδα.
Μάρκος Αυρήλιος Χρύσιππος

Ο Μάρκος Αυρήλιος Χρύσιππος από τη Σμύρνη υπήρξε αρχαίος Έλληνας ολυμπιονίκης στην πάλη στη 236η Ολυμπιάδα, το 165 μ.Χ.
Καφέ Τσεντράλ

Το Καφέ Τσεντράλ (Cafe Central) είναι ένα ιστορικό καφέ και βρίσκεται στην οδό Χέρενγκασε 14 (Herrengasse 14) της Βιέννης στο πρώτο δημοτικό διαμέρισμα (1. Bezirk) σε κοντινή απόσταση από το ανάκτορο Χόφμπουργκ (Hofburg) των Αψβούργων αυτοκρατόρων.
Λοθαριγγία

Η Λοθαριγγία (855-959) ήταν ένα διάδοχο βασίλειο της Αυτοκρατορίας των Καρολιδών, η οποία αποτελούταν από τις Κάτω Χώρες, τη δυτική Ρηνανία, τα εδάφη σήμερα στα σύνορα μεταξύ Γαλλίας και Γερμανίας, και αυτό που σήμερα είναι η δυτική Ελβετία 

Δημιουργήθηκε από την τριμερή διάσπαση το 855 του βασιλείου της Μέσης Φραγκίας, το οποίο με τη σειρά του είχε δημιουργηθεί με την τριμερή διάσπαση της Καρολίγγειας Αυτοκρατορίας με τη Συνθήκη του Βερντέν του 843. Ούτε η Λοθαριγγία ούτε η Μέση Φραγκία είχαν συνοχή, αλλά ήταν απλά εδαφικά κομμάτια που προέκυψαν από τον τεμαχισμό ενός μεγαλύτερου βασιλείου. Το 870 η Λοθαριγγία μετά από μια σύντομη περίοδο ακυβερνησίας, μοιράστηκε με τη Συνθήκη του Μέρσεν μεταξύ των γειτονικών της Ανατολικής και Δυτικής Φραγκίας. Μετά από σύντομους πολέμους το 876 και το 879, η Δυτική Φραγκία παρέδωσε το μισό κομμάτι της, της Λοθαριγγίας, στην Ανατολική Φραγκία, με τη Συνθήκη του Ριμπεμόν. Οι αριστοκράτες της Λοθαριγγίας προσπαθώντας να ασκήσουν το δικαίωμά τους να εκλέξουν βασιλιά, ένωσαν τις δυνάμεις τους στις προσπάθειες των άλλων περιοχών της Ανατολικής Φραγκίας να εκθρονίσουν τον βασιλιά τους Κάρολο τον Παχύ το 887. Υπό μια σειρά από δούκες που άρχισε υπό τη βασιλεία του ανήλικου βασιλιά Λουδοβίκου του παιδιού το 903, οι αριστοκράτες της Λοθαριγγίας άλλαζαν συχνά μέρος μεταξύ των βασιλιάδων της Ανατολικής και Δυτικής Φραγκίας. Το 939 ο βασιλιάς της Ανατολικής Φραγκίας Όθων Α΄ ανάγκασε σε υποταγή τον δούκα που εξουσίασε Γιλβέρτο και ενέταξε τη Λοθαριγγία στο βασίλειό του στα καινούργια δουκάτα που είχαν δημιουργηθεί με βάσει την καταγωγή, τα οποία είχαν δικαίωμα στην εκλογή του βασιλιά. Ενώ τα άλλα δουκάτα είχαν χαρακτήρα που βασιζόταν στην φυλή ή τις εθνικές ταυτότητες, η ταυτότητα της Λοθαριγγίας ήταν καθαρά πολιτική. 

Το 959 ο δούκας της Λοθαριγγίας Μπρούνο ο Μέγας διαχώρισε το δουκάτο στο Δουκάτο της Άνω Λωρραίνης και το Δουκάτο της Κάτω Λωρραίνης, δίνοντας το καθένα υπό την εξουσία μαργράβου. Εκτός από μια σύντομη περίοδο (1033–44, υπό Γκοθέλο Α΄) ο διαχωρισμός δεν αναστράφηκε ποτέ, και σύντομα οι μαργράβοι μετέτρεψαν τα ξεχωριστά τους φέουδα σε δουκάτα. Κατά τον δωδέκατο αιώνα η εξουσία του δούκα στην Κάτω Λωρραίνη διασπάστηκε, με αποτέλεσμα τη δημιουργία του Δουκάτου του Λίμπουργκ και του Δουκάτου του Μπράμπαντ, οι ηγέτες του οποίου διατήρησαν τον τίτλο του "Δούκα του Λόθιερ" (όρος που προέρχεται από το Λοθαριγγία). Με την διάλυση της Κάτω Λωρραίνης η Άνω Λωρραίνη έγινε η κύρια υπόσταση όσον αφορά στο όνομα "Λωρραίνη" μέσα στην Αγία Ρωμαϊκή Αυτοκρατορία. Μετά από αιώνες γαλλικών εισβολών και κατοχών, η Λωρραίνη τελικά εκχωρήθηκε στην Γαλλία στο τέλος του Πολέμου της Πολωνικής Διαδοχής (1737). Το 1766 το δουκάτο κληρονομήθηκε από το Γαλλικό Στέμμα και έγινε η επαρχία της Λωρραίνης. Το 1871 μετά τον Γαλλοπρωσικό Πόλεμο το γερμανόφωνο μέρος της Λωρραίνης ενώθηκε με την Αλσατία για να γίνει η επαρχία Αλσατία-Λωρραίνη της Γερμανικής Αυτοκρατορίας. Σήμερα το μεγαλύτερο μέρος της γαλλικής πλευράς των γάλλο-γερμανικών συνόρων ανήκει στην περιοχή της Λωρραίνης.
Ξενοφών Παιονίδης

μικρογραφία|Οικία Νεδέλκου (1909), Εγνατία 109, Θεσσαλονίκη.
Ο Ξενοφών Παιονίδης (1863-1933) ήταν ο αρχιτέκτονας που με τα έργα του, στα οποία κυριαρχούσαν ο νεοκλασικισμός και ο εκλεκτικισμός, διαμόρφωσε το νέο αρχιτεκτονικό πρόσωπο της Θεσσαλονίκης, μετά την ενσωματωσή της στο ελληνικό κράτος.
Μαρσέλο Πλετς

Ο Μαρσέλο Πλετς ("Marcelo José Pletsch") (γεν. 1976) είναι αμυντικός ποδοσφαιριστής από τη Βραζιλία, ο οποίος έχει αγωνιστεί επτά σεζόν στην Μπουντεσλίγκα, δύο σεζόν στην Ελλάδα, στην Α΄ Εθνική με τον Πανιώνιο και μία σεζόν στην Κύπρο με την Ομόνοια Λευκωσίας. Έχει ύψος 1,85 μ. και αγωνίζεται στη θέση του κεντρικού αμυντικού.
PlayStation Vita

Το PlayStation Vita (συντομογραφία: PS Vita) είναι φορητή κονσόλα βιντεοπαιχνιδιών της Sony Computer Entertainment. Είναι ο διάδοχος του PlayStation Portable και κυκλοφόρησε στην Ιαπωνία στις 17 Δεκεμβρίου του 2011. Κυκλοφόρησε στην Ευρώπη και τη Βόρεια Αμερική στις 22 Φεβρουαρίου 2012 και στην Αυστραλία στις 23 Φεβρουαρίου του 2012. Η slim έκδοση του ανακοινώθηκε στις 9 Σεπτεμβρίου και θα κυκλοφορούσε αρχικά στην Ιαπωνία. Επίσης, τον Οκτώβριο του 2014 κυκλοφόρησε το PlayStation TV (ιαπωνικά: PS VITA TV).
Citroën Axel

To Citroën Axel ήταν ένα αυτοκίνητο πόλης της κατηγορίας Β, που παρήχθη μεταξύ του 1984 και του 1990, και αναπτύχθηκε σε συνεργασία της Citroën της Γαλλίας και της Automobile Craiova, μια κοινή επιχείρηση με την ρουμανική κομμουνιστική κυβέρνηση του Νικολάε Τσαουσέσκου. Το Axel ήταν μια παράλληλη έκδοση του μικρού hatchback Oltcit Club, που κατασκευαζόταν από τη σχετική κοινοπραξία Oltcit (Olténie + Citroën).
Φρίξος Θεοδοσάκης

Ο Φρίξος Θεοδοσάκης (Ανατολή Ιεράπετρας, 4 Αυγούστου, 1945 - Ρέθυμνο, 26 Δεκεμβρίου, 2006) ήταν Έλληνας ζωγράφος, γλύπτης.
Οι Νέοι Ροβινσώνες

Το Οι Νέοι Ροβινσώνες (Πρωτότυπος τίτλος "Atoll K") είναι κινηματογραφική ταινία του 1951 γαλλοϊταλικής παραγωγής με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ). Η ταινία είναι γνωστή και με τον τίτλο "Utopia".
Σιναία Σχολή

thumb|250px|Η μονή Αγίας Αικατερίνης, όπου ιδρύθηκε η σχολή
Η Σιναία Σχολή (αλλιώς Σιναϊτική Σχολή της Αγίας Αικατερίνης και Γραμματική και Ζωγραφική Σχολή) ιδρύθηκε από Σιναΐτες μοναχούς, το 1550, στο Σιναϊτικό Μετόχι της Μονής της Αγία Αικατερίνης στο Ηράκλειο της Κρήτης, όταν δόγης στο νησί ήταν ο Φραγκίσκος Δονάτος. Πρώτος διευθυντής της Σχολής ήταν ο Ιωάννης Μορεζίνος ενώ μεταξύ άλλων στη Σχολή δίδαξαν ο Μελέτιος Μακρής, ο Γεώργιος Μαραφαράς, ο Ιωάννης-Ιωάσαφ Δορυανός κ.α.

Οι μαθητές της Σχολής διδάσκονταν Θεολογία, Εκκλησιαστική Βυζαντινή Μουσική, Αρχαία Ελληνικά, Λατινικά, Φιλοσοφία, Ρητορική και πιθανώς την εβραϊκή και την αραβική γλώσσα. Μαθητές υπήρξανμεταξύ άλλων ο Μελέτιος Πηγάς, ο Κύριλλος Λούκαρις, ο Αθανάσιος Πατελάρος, ο Γεράσιμος Σπαρταλιώτης, ο Μιχαήλ Δαμασκηνός, ο Γεώργιος Κλώντζας και ο Δομήνικος Θεοτοκόπουλος. 

Η Σιναία Σχολή, την οποία προστάτευσαν με διατάγματά τους όλοι οι Βενετοί δόγηδες της Κρήτης, έπαψε να λειτουργεί το 1640 όταν άρχισε η πολιορκία του Χάνδακα από τους Οθωμανούς.
Κωνσταντίνος Παπασταύρου

Ο Κωνσταντίνος Παπασταύρου ή Μαυρομάτης ήταν Έλληνας Μακεδονομάχος οπλαρχηγός από το Μαύροβο (Μαυροχώρι) περιφερειακής ενότητας Καστοριάς.
Η τελευταία μετάληψη του Αγίου Ιωσήφ δε Καλασάνθ

Η τελευταία μετάληψη του Αγίου Ιωσήφ δε Καλασάνθ ("La última comunión de San José de Calasanz") είναι μία ελαιογραφία που δημιούργησε ο Ισπανός καλλιτέχνης Φρανθίσκο Γκόγια το 1819.
Κεπ

Η Κεπ είναι μια πόλη της Καμπότζης. Είναι η πρωτεύουσα της επαρχίας Κεπ. Είναι σημαντικός λιμένας της χώρας. Βρίσκεται 124 χ.μ. νοτιοδυτικά της πρωτεύουσας Πνομ Πεν.
Γενική Συνέλευση της Άιοβα

Η Γενική Συνέλευση της Άιοβα (Αγγλικά:"Iowa General Assembly") (IGA) είναι ο νομοθετικός κλάδος της πολιτειακής κυβέρνησης της Άιοβα. Όπως το ομοσπονδιακό Κογκρέσο των ΗΠΑ, η Γενική Συνέλευση είναι ένα διθάλαμο σώμα, συντιθέμενο από την άνω βουλή, την Γερουσία της Άιοβα και την κάτω Βουλή των Αντιπροσώπων της Άιοβα αντίστοιχα. Δεν υπάρχουν όρια θητείας για τα δύο σώματα.

Η Γενική Συνέλευση συνέρχεται εντός του Πολιτειακού Καπιτωλίου της Άιοβα στο Ντι Μόιν.
Άννα Μπολένα

Με τον τίτλο "Άννα Μπολένα", (Anna Bolena), που αποτελεί εξιταλισμένη μορφή του ονόματος της Άννας Μπόλεϋν, δεύτερης συζύγου του Βασιλέως Ερρίκου Η΄ της Αγγλίας, φέρεται η 31η όπερα του Γκαετάνο Ντονιτσέττι. Πρόκειται για μία από τις σημαντικότερες όπερες του συνθέτη επί συνόλου 66 που έχει δημιουργήσει.
Διαμερίσματα του Μπενίν

thumb|300px|Τα Διαμερίσματα του Μπενίν

Το Μπενίν διαιρείται σε 12 διαμερίσματα:
Ζαρίφης Ζαριφόπουλος

Ο Ζαρίφης Ζαριφόπουλος ήταν Έλληνας πρόκριτος της Ανδρίτσαινας κατά τα τελευταία χρόνια της τουρκοκρατίας.
Alice in Chains

Οι Alice in Chains είναι αμερικανικό heavy metal συγκρότημα από το Σιάτλ. Δημιουργήθηκε το 1987 από τον κιθαρίστα Τζέρι Κάντρελ και τον μπασίστα Μάικ Σταρ. Σημείωσαν επιτυχία την περίοδο που μεσουρανούσε το grunge, ωστόσο από την αρχή φάνηκε ότι είχαν heavy metal στοιχεία στην μουσική τους. Το άλμπουμ τους "Dirt" του 1992 έχει σημειώσει τις υψηλότερες πωλήσεις μέχρι σήμερα. Το 2002 πέθανε ο αρχικός τραγουδιστής τους Λέιν Στέιλι από υπερβολική δόση. Το συγκρότημα επανενώθηκε το 2005 με τον τραγουδιστή Γουίλιαμ ΝτεΒαλ και συνεχίζει μέχρι και σήμερα.
Μπατταμπάνγκ

thumb|250px|right|Ναός στη Μπατταμπάνγκ
thumb|250px|right|Δρόμος στη Μπατταμπάνγκ
thumb|250px|right|Ο Ναός Μπούντχιστ στη Μπατταμπάνγκ
Η Μπατταμπάνγκ είναι μια πόλη της Καμπότζης. Είναι η πρωτεύουσα της επαρχίας Μπατταμπάνγκ. Είναι η δεύτερη μεγαλύτερη πόλη της Καμπότζης. Έχει πληθυσμό πάνω από 250.000 κατοίκους (2009). Στη Μπατταμπάνγκ παράγεται πολύ ρίζι εδω και 500 χρόνια.
Λεονάρντο Ροντρίγκες Περέιρα

O Λεονάρντο Ροντρίγκες Περέιρα γεννήθηκε στις 22 Σεπτεμβρίου 1986 στην Βίλα Βέλια και είναι μεσοεπιθετικός που παίζει στην Τσόνμπουκ Χιουντάϊ Μοτορς
Παύλος Γραμματικός

Ο Παύλος Γραμματικός ή Πέικος ή Παύλε Πέιωφ Γραματίκωφ, με το προσωνύμιο Κονίκοφσκι (Κονικοβίτης), καπετάν Παύλος ή Παύλε καπετάν και Κανατλίισκι (τουρκ: Κανατλί) ή Φτερωτός, ήταν σημαντικός κλέφτης και οπλαρχηγός της ΕΜΕΟ από το Κονίκοβο (Δυτικό) της "περιφερειακής ενότητας" Πέλλας.
Κιμ Γιονγκ Ουν

Ο Κιμ Γιονγκ Ουν (κορεατικά: "김정은", "Kim Jong-un", ορθή προφορά: Κιμ Τζονγκ-ουν, καθιερωμένος στα ελληνικά (εσφαλμένα) ως "Κιμ Γιονγκ Ουν," όνομα κατά τη γέννηση "Ντμίτρι Γιούριεβιτς Κιμ", 8 Ιανουαρίου 1982, 1983 ή 1984) είναι ο ανώτατος ηγέτης της Βόρειας Κορέας από το 2011 και αρχηγός του Εργατικού Κόμματος της Βόρειας Κορέας από το 2012. Είναι το δεύτερο παιδί του Κιμ Τζονγκ-ιλ (1942-2011), τον οποίο διαδέχτηκε μετά τον αιφνίδιο θάνατο του τελευταίου, και της Κο Γιονγκ-Χούι. Είναι ο νεότερος Αρχηγός Κράτους παγκοσμίως και ο πρώτος βορειοκορεάτης αρχηγός που γεννήθηκε μετά την ίδρυση της χώρας. Πριν λάβει την εξουσία, ο Κιμ Γιονγκ-Ουν είχε κάνει σπάνιες δημόσιες εμφανίσεις ενώ πολλές από τις δραστηριότητες του ίδιου και της κυβέρνησής του παραμένουν άγνωστες. Ακόμα και λεπτομέρειες, όπως το ποια χρονιά γεννήθηκε και το ενδεχόμενο να φοίτησε πράγματι σε κάποιο πανεπιστήμιο της Δύσης χρησιμοποιώντας ψευδώνυμο, είναι δύσκολο να επιβεβαιωθούν. 

Από τα τέλη του 2010, ο Κιμ Γιονγκ-Ουν εμφανίστηκε ως ο εμφανής διάδοχος για την ηγεσία της Λαοκρατικής Δημοκρατίας της Κορέας και μετά τον θάνατο του πατέρα του, ανακοινώθηκε από την Κορεατική Κεντρική Τηλεόραση ότι θα είναι ο "Μεγάλος Διάδοχος". Είναι ηγέτης του Εργατικού Κόμματος της Κορέας (υπήρξε γραμματέας από το 2012 έως το 2016), ηγέτης της Κεντρικής Στρατιωτικής Επιτροπής, ηγέτης της Επιτροπής Κρατικών Υποθέσεων, ανώτατος διοικητής του Κορεατικού Στρατού και μέλος του Πολιτικού Γραφείου του Εργατικού Κόμματος της Κορέας, που είναι το υψηλότερο σε ιεραρχία σώμα λήψης αποφάσεων στην Βόρεια Κορέα. Ο Κιμ Γιονγκ-Ουν ανέβηκε στην κατάταξη του Κορεατικού Στρατού στις 18 Ιουλίου 2012, εδραιώνοντας τη θέση του ως του ανώτατου διοικητή των Ενόπλων Δυνάμεων και αναφέρεται από τα κρατικά μέσα ενημέρωσης της χώρας ως Στρατηγός Κιμ Γιονγκ-ουν ή ως "Ο Στρατηγός". 

Το περιοδικό "Time" τον συμπεριέλαβε στη λίστα με τα "«Πρόσωπα με τη Μεγαλύτερη Επιρροή Παγκοσμίως»" το έτος 2012. Το περιοδικό "Forbes" τον κατέταξε στην 46η θέση στη λίστα με τους πιο ισχυρούς ανθρώπους το 2013 και στην τρίτη θέση των Κορεατών μετά τον Μπαν Κι-Μουν και τον Λι Κουν-χι. Στις 12 Δεκεμβρίου 2013, τα δελτία ειδήσεων της Βόρειας Κορέας ανέφεραν ότι ο Κιμ Γιονγκ-Ουν είχε διατάξει την εκτέλεση του θείου του Τζανγκ Σονγκ-τεκ "προδοσίας". Στις 9 Μαρτίου 2014, ο Κιμ Γιονγκ-Ουν εξελέγη βουλευτής στις εκλογές για την Ανώτατη Λαϊκή Συνέλευση, λαμβάνοντας το 100% των ψήφων. Πιστεύεται ευρέως ότι διέταξε τη δολοφονία του ετεροθαλούς αδερφού του Κιμ Γιονγκ-ναμ στη Μαλαισία τον Φεβρουάριο του 2017.
Κάτω Ποταμός

300px|right|Άνω Ποταμός 

Ο Κάτω Ποταμός (Lower River) είναι μια διαίρεση της Γκάμπια. Πρωτεύουσα είναι η Μάνσα Κόνκο.
Βόρεια Όχθη

300px|right|Άνω Ποταμός 

Η Βόρεια Όχθη (North Bank) είναι μια διαίρεση της Γκάμπια. Πρωτεύουσα είναι η Κερεουάν.
Δυτική Γκάμπια

300px|right|Κεντρικός Ποταμός 

Η Δυτική Γκάμπια (Western Gambia) ή Δυτική διαίρεση (Western Division) ή διαίρεση της Δυτικής Ακτής (West Coast Division) είναι μια διαίρεση της Γκάμπια. Πρωτεύουσα είναι η Μπρικάμα.
Άνω Ποταμός

300px|right|Άνω Ποταμός 

Ο Άνω Ποταμός (Upper River) είναι μια διαίρεση της Γκάμπια. Πρωτεύουσα είναι η Μπας Σάντα Σου. 

Με βάση την απογραφή του 2013, η περιοχή είχε πληθυσμό 239.916 κατοίκους με πυκνότητα πληθυσμού 116. Ο συνολικός αριθμός των νοικοκυριών ήταν 12.454 το 2003. Το 2003, η συνολική έκταση της περιοχής ήταν 2069,5 km2. Το ποσοστό βρεφικής θνησιμότητας ήταν 82 για κάθε χίλιες γεννήσεις και η θνησιμότητα κάτω των πέντε ήταν 110 ανά χίλιες γεννήσεις. Η αναλογία χάσματος φτώχειας ήταν 25,9% το 2003 και το ποσοστό αλφαβητισμού ήταν 49,5%
Έιδουρ Σμόρι Γκούδιονσεν

O Έιδουρ Σμόρι Γκούδιονσεν ("Eiður Smári Guðjohnsen", 15 Σεπτεμβρίου 1978) (το όνομα του οποίου λανθασμένα προφέρται και γράφεται Γκούντιονσεν στον ελληνικό Τύπο) είναι Ισλανδός πρώην ποδοσφαιριστής, ο οποίος αγωνιζόταν ως κεντρικός επιθετικός, και νυν προπονητής ποδοσφαίρου, ο οποίος αυτήν την στιγμή εργάζεται ως βοηθός προπονητή στην Ισλανδία.

Ως παίκτης είχε μια εξέχουσα καριέρα, αγωνιζόμενος, μεταξύ άλλων, στις Τσέλσι, Μπαρτσελόνα, Μονακό και Τότεναμ, και ήταν και διεθνής με την Εθνική Ισλανδίας 88 φορές, της οποίας είναι και ο κορυφάιος σκόρερ όλων των εποχών με 26 τέρματα. Έγινε ευρύτερα γνωστός την περίοδο 1998–2000 που αγωνίστηκε στην Μπόλτον. Ήταν αρχηγός της ομάδας της Εθνικής Ισλανδίας και καθ 'όλη την επαγγελματική του σταδιοδρομία έχει σκοράρει 160 γκολ σε όλες τις διοργανώσεις με τους συλλόγους του και την εθνική ομάδα, και θεωρείται ως ένας από τους μεγαλύτερους ποδοσφαιριστές της Ισλανδίας, έχοντας κερδίσει τίτλους στην Ολλανδία, την Ισπανία και την Αγγλία, καθώς και το Τσάμπιονς Λιγκ με την Μπαρτσελόνα το 2009.
Κεντρικός Ποταμός

300px|right|Κεντρικός Ποταμός 
right|200px
200px|right
right|200px
right|200px

Ο Κεντρικός Ποταμός (Central River) είναι μια διαίρεση της Γκάμπια. Πρωτεύουσα είναι η Τζαντζανμπούρε, πρώην Τζώρτζταουν.
3η χιλιετία

2η χιλιετία | 3η χιλιετία | ——

21ος αιώνας
Στη σημερινή ιστορία, η τρίτη χιλιετία είναι μια χρονική περίοδος που σύμφωνα με επίσημες πηγές, όπως το Ναυτικό Παρατηρητήριο Ηνωμένων Πολιτειών υποστηρίζει ότι άρχισε στην 1η Ιανουαρίου 2001 και θα λήξει στις 31 Δεκεμβρίου 3000, από το Γρηγοριανό ημερολόγιο . Ο Stephen Jay Gould υποστήριξε ότι δεν είναι δυνατόν να αποφασίσει αν η χιλιετία ξεκίνησε στην 1 Ιανουαρίου, 2000, ή την 1η Ιανουαρίου, 2001. Το Associated Press ανέφερε ότι η τρίτη χιλιετία άρχισε 1η Ιανουαρίου 2001. Πρόκειται για την τρίτη περίοδο χιλίων χρόνων στο Anno Domini ή την Κοινή Χρονολογία.

Καθώς αυτή η χιλιετία είναι επί του παρόντος σε εξέλιξη οι δύο πρώτες δεκαετίες της, η δεκαετία του 2000 και η σημερινή δεκαετία του 2010, αποτελούν το αντικείμενο της προσοχής των ιστορικών.

Στην σύγχρονη ιστορία, η τρίτη χιλιετία είναι η χρονική περίοδος που ξεκίνησε την 1η Ιανουαρίου 2001 και θα τελειώσει στις 31 Δεκεμβρίου 3000 κατά το Γρηγοριανό ημερολόγιο. Είναι η τρίτη και τωρινή περίοδος των εκατό χρόνων της Χριστιανικής Χρονολογίας. Διακρίνεται από την χιλιετία που είναι γνωστή ως 2000s και που ξεκίνησε την 1η Ιανουαρίου 2000 και θα τελειώσει στις 31 Δεκεμβρίου 2999.
Κυβέρνηση Κωνσταντίνου Γ. Καραμανλή 1955

Η (1η) Κυβέρνηση Κωνσταντίνου Γ. Καραμανλή 1955 (Οκτώβριος 1955 - Φεβρουάριος 1956) - σχηματίστηκε αμέσως μετά τον θάνατο του Αλέξανδρου Παπάγου και την επακόλουθη διάλυση της κυβέρνησής του, με πρωτοβουλία του βασιλιά Παύλου, ο οποίος ανάθεσε την ευθύνη σχηματισμού κυβέρνησης στον Κωνσταντίνο Καραμανλή.

Αν και ο Αλέξανδρος Παπάγος το πρωί της ημέρας του θανάτου του, είχε ορίσει ως αναπληρωτή Πρωθυπουργό, τον Στέφανο Στεφανόπουλο, ο βασιλιάς Παύλος αποφάσισε - για πολλούς λόγους, ο σημαντικότερος των οποίων ίσως, ήταν οι καλές σχέσεις του Καραμανλή με το Παλάτι, και ιδιαίτερα με την βασίλισσα Φρειδερίκη - να διορίσει ως Πρωθυπουργό τον Κωνσταντίνο Καραμανλή. Εκτός όμως από αυτό, ο Κ. Καραμανλής ήταν ο πιο επιτυχημένος υπουργός της κυβέρνησης, (πραγματοποιώντας μεγάλα και αναγκαία δημόσια έργα), και δεν είχε αναμιχθεί στις δημιουργημένες εντός του κόμματος του Ελληνικού Συναγερμού, "φατρίες", που προσπαθούσαν να προετοιμάσουν την διαδοχή του Παπάγου.
Η επιλογή του Καραμανλή ξεσήκωσε φυσικά θύελλα διαμαρτυριών και από τους βουλευτές κυρίως του Ελληνικού Συναγερμού αλλά και από τον Τύπο της εποχής. Ωστόσο, μετά την Πρωθυπουργοποίηση και πολύ περισσότερο μετά την ψήφο εμπιστοσύνης (200 υπέρ - 77 κατά - 19 αποχές) που έλαβε η νέα κυβέρνηση από την Βουλή, στις 12 Οκτωβρίου 1955, τα πνεύματα άρχισαν να ηρεμούν. 
Ο Κ. Καραμανλής έκανε σαφές ότι η κυβέρνησή του θα ήταν ολιγόμηνης διάρκειας, και πράγματι στις 19 Φεβρουαρίου 1956 και μετά την αλλαγή του εκλογικού νόμου έτσι ώστε να πριμοδοτεί το νέο του κόμμα, , την ΕΡΕ, η οποία δημιουργήθηκε στις 4 Ιανουαρίου του 1956, διενεργήθηκαν οι εκλογές που "στερέωσαν" τον Καραμανλή στην εξουσία της χώρας.
Περιφέρειες του Νότιου Σουδάν

thumb|right|500px|Περιφέρειες του Νότιου Σουδάν.
Tο Νότιο Σουδάν διαιρείται σε 3 περιφέρειες:

Tο Νότιο Σουδάν υποδιαιρείται σε 10 πολιτείες (βιλαέτια):
Η οικογένεια του Καρόλου Δ΄

Η οικογένεια του Καρόλου Δ΄ είναι ελαιογραφία που φιλοτέχνησε ο Ισπανός καλλιτέχνης Φρανθίσκο Γκόγια το έτος 1800, η οποία απεικονίζει τον βασιλιά Κάρολο Δ΄ της Ισπανίας και την οικογένειά του. Το έργο αντλεί στοιχεία από τους πίνακες "Las Meninas" (1656) του Ντιέγκο Βελάσκεθ και "Η Οικογένεια του Φιλίππου Ε΄" (1743) του Λουί-Μισέλ βαν Λου. Σήμερα αποτελεί ένα από τα σημαντικότερα εκθέματα του Μουσείου του Πράδο.
Μισέλ Κολόμπ

Ο Μισέλ Κολόμπ (γαλλικά: "Michel Colombe", περ.1430 - περ.1512) ήταν καλλιτέχνης του Μεσαίωνα, ένας από τους τελευταίους σημαντικούς Γάλλους γλύπτες της γοτθικής τεχνοτροπίας. Το όνομά του εξαφανίστηκε από την ιστορία μέχρι το 1727 όταν και αποκαλύφθηκε πως επρόκειτο για το γλύπτη που φιλοτέχνησε το θαυμάσιο ταφικό μνημείο του Φραγκίσκου Β', τελευταίου Δούκα της Βρεττάνης (Καθεδρικός Ναός της Νάντης, 1502-1507). Έτερο έργο του που σήμερα απολαμβάνει μεγάλη εκτίμηση είναι το μαρμάρινο ανάγλυφο "«Ο Άγιος Γεώργιος και ο Δράκος»" (1508-1509, Λούβρο), ένα γλυπτό της όψιμης γοτθικής τεχνοτροπίας στο οποίο η φανταστική γοτθική γλυπτική του Λίγηρα συναντά την Ιταλική Αναγέννηση.
Πρώτος Ιουδαϊκός Πόλεμος

Ο Πρώτος Ιουδαϊκός Πόλεμος (66-74 μ.Χ.) ( "" המרד הגדול " " ," Μεγάλη Επανάσταση") έφερε αντιμέτωπους τους Ιουδαίους με τη Ρώμη (Ιουδαιορωμαϊκοί Πόλεμοι). Από την εποχή της ενοποίησης του μεσογειακού χώρου κανένας λαός δεν αγωνίστηκε με τόσο σθένος εναντίον της Ρώμης όσο οι Ιουδαίοι, οι οποίοι στήριξαν την αντίσταση τους στην μονοθεϊστική τους θρησκεία, στην συνείδηση της μοναδικότητας τους και στην μεσσιανική πίστη τους ότι αυτοί ήταν οι εκλεκτοί του θεού.
Τρίτος Ιουδαϊκός Πόλεμος

thumb|right|260px| 

O Τρίτος Ιουδαϊκός Πόλεμος (132-135) (εβραϊκά: "מרד בר כוכבא", "Εξέγερση του Μπαρ Κοχβά") ήταν η τελευταία θρησκευτική εξέγερση των Ιουδαίων εναντίον της Ρώμης (Ιουδαιορωμαϊκοί Πόλεμοι).
Περικλής Σκέφερις

Ο Περικλής Σκέφερις (Πρέβεζα, 13 Μαρτίου 1884 - Αθήνα, 26 Μαρτίου 1970) ήταν Έλληνας διπλωμάτης.
Πάουλα Φερνάντες

Η Πάουλα Φερνάντες (Paula Fernandes, γεν. στις 28 Αυγούστου 1984) είναι Βραζιλιάνα τραγουδίστρια-τραγουδοποιός της κάντρι.
Νάνι ντι Μπάνκο

Ο Τζιοβάννι ντι Αντόνιο ντι Μπάνκο, γνωστός ως Νάνι ντι Μπάνκο (ιταλικά: "Giovanni (Nanni) di Antonio di Banco", περ. 1386-1421), ήταν Ιταλός γλύπτης και αρχιτέκτονας της Πρώιμης Αναγέννησης. Η καταγωγή του ήταν από τη Φλωρεντία και ήταν γιος ενός καλλιτέχνη με το όνομα Αντόνιο. Από κοινού με τον αρχιτέκτονα Φιλίππο Μπρουνελέσκι (1377-1446) και τους γλύπτες Λορέντζο Γκιμπέρτι (1378-1455) και Ντονατέλλο (1386-1466), ο Νάνι ντι Μπράνκο βοήθησε στη διαμόρφωση της πορείας της Πρώιμης Αναγέννησης στη Φλωρεντία, αποτελώντας σημαντική μορφή κατά τη μετάβαση από το Διεθνές Γοτθικό στυλ στην Αναγεννησιακή Τέχνη, αν και συνήθως τυγχάνει λιγότερης προσοχής συγκριτικά με τους συνεργάτες του. Γνωστότερο έργο του είναι το σύμπλεγμα αγαλμάτων των "«Τεσσάρων Εστεμμένων Αγίων»" (Quattro Santi Coronati, Κουάτρο Σάντι Κορονάτι) στο ναό που είναι γνωστός με το όνομα Ορσανμικέλε (από το San Michele in Orto, ο Άγιος Μιχαήλ στον Κήπο) στη Φλωρεντία.
Αντόνιο Ροσσελλίνο

Ο Αντόνιο Γκαμπερέλλι (ιταλικά: "Antonio Gamberelli", 1427 - μεταξύ 1478 και 1481) ήταν Ιταλός γλύπτης της Πρώιμης Αναγέννησης. Εξαιτίας του κοκκινωπού χρώματος των μαλλιών του έμεινε γνωστός ως Αντόνιο Ροσσελλίνο (ιταλικά: "Antonio Rossellino"), επώνυμο που τελικά υιοθέτησαν και τα τέσσερα μεγαλύτερα αδέρφια του, όλοι γλύπτες και τεχνίτες της πέτρας στο επάγγελμα. Ο Αντόνιο διακρίθηκε για τη δεξιοτεχνία του στις προσωπογραφίες, έχοντας δημιουργήσει πολυάριθμες μαρμάρινες προτομές, δουλεύοντας κυρίως από προπλάσματα. Τα σημαντικότερα έργα του φιλοτεχνήθηκαν για το Ταφικό Παρεκκλήσιο του Τζάκοπο, Πρίγκιπα Καρδιναλίου της Πορτογαλίας, στο Ναό του Σαν Μινιάτο αλ Μόντε, στην πόλη της Φλωρεντίας (1460-73).
Κυβέρνηση Κωνσταντίνου Γ. Καραμανλή 1956

Η (2η) Κυβέρνηση Κωνσταντίνου Γ. Καραμανλή 1956 (Φεβρουάριος 1956 – Μάρτιος 1958) ανέλαβε την διακυβέρνηση της χώρας, μετά την νίκη του Κωνσταντίνου Καραμανλή και του νεοσύστατου κόμματός του, της ΕΡΕ, στις Βουλευτικές εκλογές της 19ης Φεβρουαρίου 1956. 
Η ΕΡΕ κατάφερε μέσα από ένα περίπλοκο εκλογικό σύστημα, το λεγόμενο "τριφασικό", να αποκτήσει την πλειοψηφία των εδρών του Κοινοβουλίου χωρίς την πλειοψηφία των ψήφων των Ελλήνων πολιτών. Σημαντική στιγμή στην ελληνική πολιτική ιστορία οι βουλευτικές εκλογές του 1956, καθώς οι γυναίκες ψηφίζουν για πρώτη φορά αλλά και γιατί στην Κυβέρνηση γίνεται δεκτή, η πρώτη Ελληνίδα υπουργός, η Λίνα Τσαλδάρη, (σύζυγος του πρώην «Λαϊκού» πρωθυπουργού, Παναγή Τσαλδάρη) "«διττό σύμβολο συνέχειας και εκσυγχρονισμού»". Η πρώτη αυτή κυβέρνηση Καραμανλή θα θέσεις τις βάσεις για την υπεροχή του κεντροδεξιού πολιτικού χώρου στην Ελλάδα τις επόμενες δεκαετίες και την μετατροπή του Κ. Καραμανλή σε εθνικό ηγέτη. 
Με μια σειρά μέτρων, που θα ενταχτούν στο λεγόμενο «Πενταετές οικονομικό πρόγραμμα» όπως η σταδιακή αύξηση των μισθών των δημοσίων υπαλλήλων, η φορολογική ελάφρυνση των μεσαίων εισοδημάτων, οι κρατικές επιχορηγήσεις για την δημιουργία ελληνικών βιομηχανιών , η παροχή ιατροφαρμακευτικής περίθαλψης και συνταξιοδότησης του αγροτικού πληθυσμού με την ίδρυση του ΟΓΑ, η Ελλάδα θα μπει στο μονοπάτι της οικονομικής ανάκαμψης και του εκσυγχρονισμού. Η εφημερίδα Καθημερινή περιγράφει χαρακτηριστικά :"«Η Κυβέρνηση της χώρας αναγγέλλει οικονομικά μέτρα. Ανακοίνωσε ήδη πρόγραμμα μείωσης της τιμής του ηλεκτρικού ρεύματος. Ανακοίνωσε επίσης πρόγραμμα δημοσίων έργων και πρόγραμμα μεγάλων ιδιωτικών έργων, η εκτέλεσις των οποίων απαιτεί την έγκριση και τη συνδρομή του Κράτους και σχεδόν κάθε βράδυ εις το γραφείον του πρωθυπουργού, υπό την προεδρία του, συνέρχονται οι "οικονομικοί" υπουργοί και εξετάζουν νέας ιδέας, νομοσχέδια για έργα, δυνατότητες για να πάει η χώρα μπροστά». 
Το Κυπριακό ήταν το σημαντικότερο πρόβλημα που κλήθηκε να αντιμετωπίσει η κυβέρνηση. Η σκλήρυνση της στάσης των Άγγλων με την απόφαση να εξορίσουν τον "ανυπότακτο" αρχιεπίσκοπο Μακάριο στις Σεϋχέλλες και να απαγχονίσουν τους δυο Κύπριους αγωνιστές φοιτητές Καραολή και Δημητρίου, έφερε μεγάλη ένταση στο εσωτερικό της χώρας, με συνεχείς πορείες, διαδηλώσεις και συγκρούσεις με τους αστυνομικούς. 

Την 1η Μαρτίου 1958 και με αφορμή νομοσχέδιο αλλαγής του εκλογικού νόμου, σημειώθηκε σοβαρή κυβερνητική κρίση. Το νομοσχέδιο που προέβλεπε σύστημα ενισχυμένης αναλογικής και μείωση του αριθμού των βουλευτών σε 250, προκάλεσε αντιδράσεις στο εσωτερικό της κυβέρνησης και του κόμματος, με αποτέλεσμα να παραιτηθούν οι υπουργοί Γεώργιος Ράλλης και Παναγής Παπαληγούρας καθώς και 15 βουλευτές του κόμματος, και η χώρα να οδηγηθεί σε νέες εκλογές.
Ζωή Καρέλλη

Η Ζωή Καρέλλη (1901-1998) ήταν Ελληνίδα ποιήτρια και θεατρική συγγραφέας, δοκιμιογράφος και μεταφράστρια.
Όρμος Παντέλι

Ο Όρμος Παντέλι, ή Παντελής, είναι όρμος της νήσου Λέρου στα Δωδεκάνησα. Είναι ο τρίτος από Β. προς Ν. ανατολικός όρμος που ορίζεται βόρεια από το ακρωτήριο Παντελής και νοτιοανατολικά από το ακρωτήριο Βουρλίδια. Το άνοιγμά της εισόδου του του έχει εύρος 7 στάδια, ή 0,7 του μιλίου και η είσδυσή του προς τα δυτικά είναι περίπου 8 στάδια ή 0,8 μιλίου.

Ο όρμος αυτός κρίνεται ασφαλές αγκυροβόλιο προφυλαγμένο από τους νοτιοδυτικούς, δυτικούς, και βόρειους ανέμους. Στον μυχό του όρμου υφίσταται αλιευτικό καταφύγιο παρά το ομώνυμο χωριό της Λέρου.
Λεπτομερείς ναυτιλιακές πληροφορίες για τoν όρμο παρέχει ο Ελληνικός Πλοηγός 4ος τόμος και ιδιαίτερα ο χάρτης ελληνικής έκδοσης: ΧΕΕ-4511, που καλύπτει τη Λέρο και τη νήσο Κάλυμνο.

Παντέλι
Διανδρία

Με τον όρο διανδρία που εισήγαγε στη Βοτανική ο Σουηδός βοτανολόγος Κάρολος Λινναίος χαρακτηρίστηκε η δεύτερη κλάση του γεννητικού συστήματος των φυτών.

Η κλάση αυτή περιλαμβάνει τα φυτά εκείνα των οποίων τα άνθη φέρουν δύο στήμονες όπως το ιάσμινο, η βερονίκη κ.ά. Η κλάση αυτή, κατά Λινναίο, είναι σχετικά μικρή και περιλαμβάνει τις ακόλουθες τρεις τάξεις που διακρίνονται από τον αριθμό των φερομένων υπέρων:
# Διανδρία μονόγυνος, που περιλαμβάνει ένα ύπερο.
# Διγυνία, που περιλαμβάνει δύο υπέρους, και
# Τριγυνία, που περιλαμβάνει τρεις υπέρους.
Δεροπολίτισσα

Η Δεροπολίτισσα είναι δημοφιλές ελληνικό πολυφωνικό δημοτικό τραγούδι της Δρόπολης. Τραγουδιέται και στην υπόλοιπη Βόρεια Ήπειρο, καθώς και σε άλλες περιοχές της Ελλάδας.